
  ΕΛΛΗΝΙΚΗ ΔΗΜΟΚΡΑΤΙΑ                                                                                                
  ΝΟΜΟΣ ΛΕΥΚΑΔΑΣ







ΑΝΑΡΤΗΤΕΑ ΣΤΟ ΔΙΑΔΙΚΤΥΟ
  ΔΗΜΟΣ ΛΕΥΚΑΔΑΣ

   
ΑΠΟΣΠΑΣΜΑ

Από το πρακτικό της αρ.  28ης/26 Συνεδρίασης 

ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 179/2026
Στη Λευκάδα σήμερα στις 05 του μηνός Οκτωβρίου, του έτους 2026, ημέρα Δευτέρα και ώρα 15:00, ήρθε σε  δημόσια, δια ζώσης, τακτική συνεδρίαση το Δημοτικό Συμβούλιο Λευκάδας,   σύμφωνα με τις δ/ξεις των άρθρων 117 έως και 134 του Ν.5314/2026  και την υπ΄ αριθ. 66/2025 απόφαση Δ.Σ. ύστερα από την με αρ. πρωτ. 26630/01.10.2026 πρόσκληση του Προέδρου του, η οποία επιδόθηκε και δημοσιεύθηκε νόμιμα.   

Ο Δήμαρχος Δρ. Ξενοφών Ν. Βεργίνης, προσκλήθηκε νόμιμα και παρίσταται στη συνεδρίαση.

Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Αφού διαπιστώθηκε νόμιμη απαρτία, δηλαδή σε σύνολο είκοσι εννέα (29) μελών βρέθηκαν παρόντα 

είκοσι τρία (23)  μέλη, ο Πρόεδρος κήρυξε την έναρξη της Συνεδρίασης.
ΠΑΡΑΤΗΡΗΣΕΙΣ: Πρίν τη συζήτηση του 1ου θέματος, αποχώρησαν οι Δ.Σ. Μπελεγρίνος Σπυρίδων, Πεντεσπίτης Νικόλαος και Γαζής Γεώργιος.

 Πριν τη συζήτηση του 5ου θέματος αποχώρησαν οι Δ.Σ. Κάτσενου Θεοδώρα και Μαργέλη Μαρία.
Πριν τη συζήτηση του 7ου θέματος αποχώρησαν οι Δ.Σ. Θερμός Ευάγγελος και Δρακονταειδής Κωνσταντίνος.
Πριν τη συζήτηση του 8ου θέματος αποχώρησαν οι Δ.Σ. Τσιρογιάννης Γεώργιος, Αργυρός Νικόλαος, Λάζαρης Αρίστος, Κωνσταντινίδη Σεβαστή και Αραβανή Χριστίνα, ενώ επέστρεψε με τηλεδιάσκεψη η Δ.Σ. Μαργέλη Μαρία.
ΘΕΜΑ 8ο:  Απόφαση Δ.Σ. για τροποποίηση εγκεκριμένου Ρυμοτομικού Σχεδίου Λευκάδας, Τομέας Ι, (Ιστορικός Τόπος) επί της δημοτικής οδού ΔΑΙΡΠΦΕΛΔ στην ειδική θέση «Κάτω Βρύση», φερόμενης ιδιοκτησίας των κα. Φωτεινού Ουρανίας του Θεοδώρου, Φωτεινού Αλεξάνδρας του Θεοδώρου, Φωτεινού Μαρίας του Θεοδώρου και Σταματέλου Ελένης του Χαραλάμπους σε συμμόρφωση (δικαστικής απόφασης) της αριθ. Α130/2022 Απόφασης Τριμελούς Διοικητικού Πρωτοδικείου Μεσολογγίου.
                                                                             Εισηγητής: Αρματάς Γεράσιμος, Αντιδήμαρχος
Ο Πρόεδρος του Δημ. Συμβουλίου, κ. Ευστάθιος Σκλαβενίτης, έδωσε το λόγο στον κ. Αρματά, ο οποίος έθεσε υπόψη των μελών του Δ.Σ. τα εξής:
ΣΧΕΤ.:  α) Η υπ’ αριθ. 204/2023 Απόφαση Δημοτικού Συμβουλίου Λευκάδας, στην οποία περιλαμβάνεται και η   
13/2023 Απόφαση της Επιτροπής Ποιότητας Ζωής Δ. Λευκάδας.
β) Το με αρ. πρωτ. 29585/13687/09-05-2025 έγγραφο της ΠΙΝ – Προσκόμιση συμπληρωματικών
στοιχείων (Αρ. Πρωτ. Δ.Λ. 12738/02-06-2025).
γ) Η με αρ. πρωτ. Δ.Λ. 20304/23-07-2026 αίτηση. 
Μετά το (β) σχετικό, προσκομίσθηκαν στην Υπηρεσία μας, τα εξής συμπληρωματικά στοιχεία: 

Τίτλοι ιδιοκτησίας των αιτούντων, Τεχνική αίτηση που αιτιολογείται πλήρως η αναγκαιότητα της τροποποίησης του ρυμοτομικού σχεδίου και τοπογραφικό διάγραμμα σύμφωνα με τις παρατηρήσεις του εγγράφου της ΠΙΝ. 

Λόγο αλλαγής του τοπογραφικού διαγράμματος και μικρής αλλαγής στο εμβαδόν των ρυμοτομούμενων τμημάτων, κρίνεται αναγκαίο να ληφθεί νέα απόφαση Δημοτικού Συμβουλίου, έτσι ώστε να επικαιροποιηθούν οι όποιες αλλαγές προέκυψαν από την νέα καταμέτρηση του οικοπέδου. 

Έχοντας υπόψη:

1. Την υπ’ αριθ. Α130/2022Απόφαση Τριμελούς Διοικητικού Πρωτοδικείου Μεσολογγίου.

2. Το ΠΔ/23-12-1991, ΦΕΚ95/Δ/05-02-1992 και την υπ’ αριθ. Αποφ. 1879/17-06-1994 ΦΕΚ750/Δ/26-07-1994 Έγκριση Ρυμοτομικού Σχεδίου Λευκάδας.

3. Τις διατάξεις περί άρσης ρυμοτομικής απαλλοτρίωσης του Ν.4315/2014 και του Ν.4759/2020 όπως τροποποιήθηκαν και ισχύουν σήμερα.
Σε συνέχεια της υπ’ αριθ. Α130/2022Απόφαση Τριμελούς Διοικητικού Πρωτοδικείου Μεσολογγίου, που αφορά στην λήψη Απόφασης Δημοτικού Συμβουλίου Λευκάδας για την τροποποίηση εγκεκριμένου Ρυμοτομικού Σχεδίου Λευκάδας, Τομέας Ι, (Ιστορικός Τόπος) επί της δημοτικής οδού ΔΑΙΡΠΦΕΛΔ, φερόμενης ιδιοκτησίας των κα. Φωτεινού Ουρανίας του Θεοδώρου, Φωτεινού Αλεξάνδρας του Θεοδώρου, Φωτεινού Μαρίας του Θεοδώρου και Σταματέλου Ελένης του Χαραλάμπους, σε συμμόρφωση της ως άνω δικαστικής απόφασης, εισηγούμαστε τα ακόλουθα:

Σύμφωνα με το ΠΔ/23-12-1991 ΦΕΚ95/Δ/05-02-1992) «Αναθεώρηση του εγκεκριμένου Ρυμοτομικού Σχεδίου περιοχής του Δήμου Λευκάδας (Ν. Λευκάδας) και ένταξη στο σχέδιο του προϋφιστάμενου του έτους 1923 οικισμού του ίδιου Δήμου και καθορισμός όρων και περιορισμών δόμησης», το ανωτέρω οικόπεδο επί της δημοτικής οδούΔΑΙΡΠΦΕΛΔ στην ειδική θέση «Κάτω Βρύση», αρχικού εμβαδού μετά την ρυμοτόμηση Ε=419,15τ.μ., ρυμοτομείται εν μέρει, σε τμήματα με εμβαδόν ΑΡ01=78,00τ.μ. (επί της οδού ΔΑΙΡΠΦΕΛΔ) και ΑΡ02=69,27τ.μ. (επί της οδού ΣΠΥΡΟΥ  ΓΑΖΗ), για τη δημιουργία κοινόχρηστων χώρων. 

Μέχρι σήμερα και μετά την πάροδο (31) ετών από την αναθεώρηση του ρυμοτομικού σχεδίου, δεν έχει συντελεσθεί η ανωτέρω ρυμοτόμηση, δεν έχουν τεθεί τα τμήματα του ακινήτου σε κοινή χρήση (κατά το άρθρο 28 του Ν.1337/83 ΦΕΚ 33/Α/1983, όπως τροποποιήθηκε και ισχύει σήμερα) και δεν έχει συνταχθεί πράξη αναλογισμού για την αποζημίωση της ιδιοκτησίας. 

Σύμφωνα με την υπ’ αριθ. Τ/1981/85006/30-12-1981 ΦΕΚ103/Β/10-03-1982 Υπουργική Απόφαση, ο προ του 1923 οικισμός της Λευκάδας – όπου εντάσσεται η ανωτέρω ιδιοκτησία – έχει χαρακτηρισθεί ως ιστορικός διατηρητέος τόπος, λόγω του ενδιαφέροντος που παρουσιάζει για την ιστορία της αρχιτεκτονικής και ειδικότερα ο πολεοδομικός της ιστός, ο οποίος διατηρείται αναλλοίωτος και εκφράζει τα ιστορικά - κοινωνικά δεδομένα της εποχής. 

Με βάση την ανωτέρω Υπουργική Απόφαση και σύμφωνα με τις διατάξεις του Ν.3028/2002 (ΦΕΚ 153/28-06-2002), η ρυμοτόμηση -εν μέρει- της φερόμενης ιδιοκτησίας των κα. Φωτεινού Ουρανίας του Θεοδώρου, Φωτεινού Αλεξάνδρας του Θεοδώρου, Φωτεινού Μαρίας του Θεοδώρου και Σταματέλου Ελένης του Χαραλάμπους, σε ακίνητο εντός Ιστορικού Τόπου Λευκάδας, αλλοιώνει τον προ του έτους 1923 πολεοδομικό ιστό της Λευκάδας και μεταβάλλει στοιχεία του διατηρητέου περιβάλλοντος χώρου. 

Επιπροσθέτως, λαμβάνοντας υπόψη ότι:

· Η δημοτική οδός ΔΑΙΡΠΦΕΛΔ (Κεντρική Αγορά) έχει διαμορφωθεί ως πεζόδρομος και λειτουργεί ως χώρος συναναστροφής - κοινωνικής επαφής και εξυπηρέτησης των κατοίκων της περιοχής.

· Σε μικρή απόσταση, υφίσταται η κεντρική πλατεία της παλαιάς πόλης της Λευκάδας, ως ο κυριότερος κοινόχρηστος χώρος.

· Οι δημοτικές οδοί όπως έχουν διαμορφωθεί με το πέρασμα των χρόνων ανήκουν στον ιστορικό διατηρητέο πολεοδομικό ιστό της παλαιάς πόλης της Λευκάδας που πρέπει να παραμείνει αναλλοίωτος.

ΕIΣΗΓΟΥΜΑΣΤΕ:
την λήψη απόφασης Δημοτικού Συμβουλίου Λευκάδας ως προς την εφαρμογή της υπ’ αριθ. Α130/2022Απόφασης Τριμελούς Διοικητικού Πρωτοδικείου Μεσολογγίου για την άρση της απαλλοτρίωσης του προαναφερόμενων ρυμοτομούμενων τμημάτων και την τροποποίηση του ρυμοτομικού σχεδίου, καθότι αποκαθίσταται ο ιστορικός διατηρητέος πολεοδομικός ιστός της πόλης της Λευκάδας και δε θίγονται οι πολεοδομικές λειτουργίες της πόλης από τη μείωση του ποσοστού των κοινόχρηστων χώρων. 

Ακολούθησε ψηφοφορία κατά την οποία δώδεκα (12) Δ.Σ. ψήφισαν υπέρ της εισήγησης
Μετά τα ανωτέρω, το Δ.Σ. αφού έλαβε υπόψη του την εισήγηση
ΑΠΟΦΑΣΙΖΕΙ ΟΜΟΦΩΝΑ
σε εφαρμογή της υπ’ αριθ. Α130/2022Απόφασης Τριμελούς Διοικητικού Πρωτοδικείου Μεσολογγίου,  την άρση της απαλλοτρίωσης του προαναφερόμενων ρυμοτομούμενων τμημάτων και την τροποποίηση του ρυμοτομικού σχεδίου, καθότι αποκαθίσταται ο ιστορικός διατηρητέος πολεοδομικός ιστός της πόλης της Λευκάδας και δε θίγονται οι πολεοδομικές λειτουργίες της πόλης από τη μείωση του ποσοστού των κοινόχρηστων χώρων. 

        
                                       Η απόφαση αυτή πήρε αρ. 179/2026.

                  
   Ο ΠΡΟΕΔΡΟΣ



           Τα παρόντα μέλη

       
      ΕΥΣΤΑΘΙΟΣ ΣΚΛΑΒΕΝΙΤΗΣ

